Nytt tap for Martinsen og Avalanche
Riktig nok ble det litt mindre spilletid for Martinsen i nattens kamp. Han fikk 10.30 minutter på isen og noterte seg for ett skudd på mål og to utvisningsminutter. Løperen må håpe innsatsen har vært god nok til å få spille også neste treningskamp, borte mot Anaheim Ducks torsdag. Avalanche-troppen skal slankes fra 37 til 23 spillere før sesongstarten 8. oktober. – Jeg har ikke hørt noe ennå, så jeg får vel vite i morgen kveld om jeg spiller torsdag eller ikke, sa Martinsen til TV 2 tirsdag. Les også: Ny NHL-sjanse for Martinsen Mot Flames kom Avalanche under allerede etter 24 sekunder, og laget maktet aldri å slå tilbake. Jiri Hudler scoret begge vertenes mål. Martinsens klubb har to treningskamper igjen før det braker løs for alvor mot Minnesota Wild neste uke. Les også: Tror Martinsen NHL-vrakes
(Calgary Flames-Colorado Avalanche 2-0) Andreas Martinsen og Colorado Avalanche tapte sin tredje strake treningskamp med 0-2 mot Calgary Flames tirsdag. Nordmannen har fortsatt et håp om å komme med i lagets NHL-tropp.